ANEXĂ

EXPUNERE DE MOTIVE PRIVIND NOTIFICAREA A TREI DECIZII DE INTERZICERE A UNELTELOR DE PESCUIT DE FUND TRACTATE ÎN ZONE SPECIFICATE DIN APELE TERITORIALE BRITANICE

Notificare în temeiul articolului 9 din Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (Jurnalul Oficial L 358, 31.12.2002, p. 59).

CUPRINS

1. Introducere

2. Cadrul juridic al UE

3. Cadrul juridic englez

4. Abordarea revizuită a gestionării pescuitului în situri marine europene (situri Natura 2000)

5. Măsuri propuse

6. Executarea măsurilor

7. Consultarea statelor membre și a consiliilor consultative regionale vizate, precum și a Comisiei Europene

ANEXE

Anexa I: Decizie privind uneltele de pescuit de fund tractate aferentă sitului marin european Land’s End and Cape Bank (zonă specificată) și graficul corespunzător

Anexa II: Decizie privind uneltele de pescuit de fund tractate aferentă sitului marin european Start Point to Plymouth Sound and Eddystone (zone specificate) și graficul corespunzător

Anexa III: Decizie privind uneltele de pescuit de fund tractate aferentă sitului marin european Haisborough, Hammond and Winterton (zone specificate) și graficele corespunzătoare

Anexa IV: Evaluarea impactului deciziei privind uneltele de pescuit de fund tractate aferentă sitului marin european Land’s End and Cape Bank (zonă specificată)

Anexa V: Evaluarea impactului deciziei privind uneltele de pescuit de fund tractate aferentă sitului marin european Start Point to Plymouth Sound and Eddystone (zone specificate)

Anexa VI: Evaluarea impactului deciziei privind uneltele de pescuit de fund tractate aferentă sitului marin european Haisborough, Hammond and Winterton (zone specificate)

1. INTRODUCERE

Guvernul britanic intenționează să ia măsuri pentru a interzice activitățile de pescuit de fund cu unelte tractate în zonele specificate, pentru a proteja recifurile desemnate în anexa I aparținând anumitor situri marine Natura 2000 din Marea Britanie. Pentru a putea aplica aceste măsuri tuturor navelor, inclusiv navelor de pescuit ale altor state membre ale UE, Regatul Unit respectă procedurile prevăzute la articolul 9 din Regulamentul (UE) nr. 2371/2002. Măsurile pe care Regatul Unit intenționează să le ia și statele membre afectate de acestea sunt următoarele:

— Decizie privind uneltele de pescuit de fund tractate aferentă sitului marin european Land’s End and Cape Bank (zonă specificată) – Franța și Belgia (anexa I)

— Decizie privind uneltele de pescuit de fund tractate aferentă sitului marin european Start Point to Plymouth Sound and Eddystone (zone specificate) – Franța și Belgia (anexa II)

— Decizie privind uneltele de pescuit de fund tractate aferentă sitului marin european Haisborough, Hammond and Winterton (zone specificate) – Belgia (anexa III)

2. CADRUL JURIDIC AL UE

2.1. Articolul 9 din Regulamentul (CE) nr. 2371/2002 (Regulamentul de bază privind politica comună în domeniul pescuitului)

Articolul 9 din Regulamentul (CE) nr. 2371/2002 permite statelor membre să adopte măsuri nediscriminatorii pentru reducerea efectului pescuitului asupra conservării ecosistemelor marine în limita de 12 mile marine de la baza țărmului, cu condiția ca Uniunea să nu fi adoptat măsuri specifice de conservare și gestionare pentru zona respectivă.

Măsurile luate de statele membre trebuie să fie compatibile cu obiectivele prevăzute la articolul 2 și să nu fie mai puțin stricte decât legislația existentă a Uniunii.

Dacă măsurile unui stat membru riscă să afecteze navele de pescuit ale altor state membre, acestea trebuie adoptate numai după ce proiectul de măsuri, însoțit de o expunere de motive, a fost transmis spre consultare Comisiei, statelor membre și consiliilor consultative regionale (CCR) vizate.

Scopul măsurilor propuse de Regatul Unit este de a reduce la minimum efectul pescuitului asupra conservării ecosistemelor marine, prin protejarea formațiunilor recifale desemnate în anexa I la Directiva Consiliului 92/43/CEE de deteriorarea provocată de impactul uneltelor de pescuit de fund tractate.

Trebuie menționat, de asemenea, că Uniunea nu a adoptat măsuri care să vizeze în mod specific conservarea ecosistemelor marine pentru respectivele situri marine Natura 2000.

2.2. Accesul la apele teritoriale ale Regatului Unit

Anexa I la Regulamentul (CE) nr. 2371/2002 stabilește drepturile de acces ale navelor din alte state membre la apele teritoriale britanice (între 6 și 12 mile marine de la baza țărmului din 1983).

Navele franceze și belgiene au acces la pescuitul de pești demersali în zone care includ siturile de importanță comunitară (SIC) (1) denumite Land’s End & Cape Bank și Start Point to Plymouth Sound & Eddystone. De asemenea, navele belgiene au acces la pescuitul de pești demersali în zona care cuprinde situl de importanță comunitară Haisborough, Hammond & Winterton.

3. CADRUL JURIDIC ENGLEZ

3.1 Legea din 2009 privind accesul la mare și la litoral (Marine and Coastal Access Act 2009, MaCCA)

Secțiunile 129-133 din MaCCA conferă Organizației de gestionare marină (Marine Management Organisation – MMO), competența de a adopta decizii pe teritoriul Angliei, până la 12 mile marine de la linia țărmului Regatului Unit, pentru promovarea obiectivelor de conservare a zonelor de conservare marine (ZCM, un tip de zonă marină protejată).

3.2 Regulamentele privind conservarea habitatelor și a speciilor din 2010 (Regulamentele privind habitatele)

Secțiunea 38 din Regulamentele privind habitatele extinde competența MMO de a stabili decizii în temeiul MaCCA, abilitând MMO să stabilească decizii pentru protecția unui sit marin european (sit marin Natura 2000) în Anglia.

4. ABORDAREA REVIZUITĂ PRIVIND GESTIONAREA PESCUITULUI COMERCIAL ÎN SITURI MARINE EUROPENE (SITURI NATURA 2000)

La 14 august 2012, Departamentul pentru mediu, alimentație și afaceri rurale (DEFRA) a anunțat o abordare revizuită privind gestionarea pescuitului comercial în situri marine europene (2) (situri marine Natura 2000) în apele britanice. Abordarea revizuită a fost elaborată și este pusă în aplicare în strânsă colaborare cu Grupul de gestionare a pescuitului în situri marine europene (Fisheries in European Marine Site Implementation Group), care include reprezentanți din industria pescuitului, ONG-uri de protecție a mediului și consilieri științifici în domeniul marin și piscicol.

În cadrul abordării revizuite, a fost efectuată o evaluare generică a riscurilor interacțiunilor între toate activitățile de pescuit comercial și toate formațiunile desemnate ale siturilor marine Natura 2000 din apele englezești. Rezultatele evaluării au fost reunite și afișate într-o matrice (3). În această matrice, interacțiunile la nivelul activităților/formațiunilor au fost clasificate în categoriile roșu, portocaliu, verde sau albastru. Clasificarea în categoria roșu indică prezența unui risc ridicat de deteriorare a formațiunii vizate. Pentru a se asigura că riscul de deteriorare a formațiunii este îndepărtat și pentru a garanta astfel respectarea articolului 6 din Directiva 92/43/CEE a Consiliului („Directiva Habitate”), autoritățile de reglementare din Regatul Unit sunt obligate să introducă măsuri de gestionare pentru a interzice activitățile care au ca rezultat astfel de interacțiuni până la sfârșitul anului 2013. Rezultatele matricei au făcut obiectul unei evaluări independente efectuate de Centrul pentru mediu, pescuit și științe acvicole (Centre for Environment, Fisheries, and Aquaculture Science, Cefas) (4).

Măsurile propuse care fac obiectul prezentei notificări vizează gestionarea interacțiunilor cu risc ridicat (și anume, din categoria roșu).Pentru interacțiunile clasificate în categoria portocaliu există un grad mai mare de incertitudine în ceea ce privește riscul și, prin urmare, vor fi necesare evaluări la nivelul sitului pentru a se determina în ce măsură se impune o gestionare a activităților pentru protejarea formațiunilor. Evaluările vor avea loc în perioada 2014-2016 și, în cazul în care sunt necesare măsuri de gestionare, acestea vor fi introduse până la sfârșitul anului 2016. Evaluarea interacțiunilor din categoria portocaliu trebuie să ia în considerare efectele combinate ale interacțiunilor care, prin ele însele, sunt foarte puțin probabil să afecteze realizarea obiectivului de conservare a formațiunii (în matrice, ele sunt clasificate în categoria verde).O clasificare în categoria albastru indică faptul că nu există o interacțiune posibilă și, prin urmare, nu este necesară o evaluare suplimentară.

5. MĂSURI PROPUSE

Măsurile propuse interzic utilizarea uneltelor de pescuit de fund tractate în zonele specificate (anexele I-III). Uneltele de pescuit de fund tractate cuprind orice unealtă de pescuit împinsă sau trasă prin apă, care atinge fundul mării. Acestea includ traulele demersale cu panouri, traule demersale laterale, precum și dragele tractate și dragele de aspirație.

Interacțiunile dintre aceste formațiuni recifale și uneltele de pescuit de fund tractate au fost selectate pentru a fi protejate deoarece ele au fost identificate ca prezentând un risc ridicat de deteriorare a formațiunilor. Alte interacțiuni care au loc în siturile marine Natura 2000 (de exemplu, între uneltele de fund tractate și bancurile de nisip) vor face obiectul unei evaluări a impactului realizate pentru fiecare sit în parte (după cum s-a explicat mai sus), iar până la sfârșitul anului 2016, vor fi introduse măsuri de gestionare adecvate pentru interacțiunile respective.

Pentru fiecare măsură propusă, s-a elaborat o evaluare a impactului (EI), pentru a se identifica toate efectele economice generate (anexele IV-VI).

6. EXECUTAREA MĂSURILOR

În ceea ce privește executarea măsurilor de gestionare a siturilor marine europene, MMO va adopta o abordare bazată pe informații și pe analiza riscurilor.

În cazul în care informațiile sugerează o neconformitate sau un risc de neconformitate cu una dintre măsurile de gestionare, MMO va elabora o strategie de executare specifică nevoilor zonei marine protejate în cauză și, acolo unde este necesar, va aloca resursele corespunzătoare. Aceasta poate include prezența marinei, supraveghere aeriană sau operațiuni comune executate împreună cu alte agenții (de exemplu IFCA, UK Border Force, Agenția de Mediu sau alte organisme de reglementare ale statelor membre). MMO va coordona toate operațiunile comune, iar frecvența și intensitatea executării măsurilor vor fi stabilite în funcție de riscuri; se va putea apela, de asemenea, la măsuri de monitorizare pentru a impune navelor să își raporteze poziția.

Informații suplimentare cu privire la procedura de executare bazată pe riscuri, aplicată de MMO, pot fi consultate la adresa: http://www.marinemanagement.org.uk/about/documents/risk-based-enforcement.pdf

Principiile conform cărora MMO va reglementa zonele marine protejate sunt stabilite prin legea din 2006 privind reforma legislativă și reglementară (Legislative and Regulatory Reform Act 2006) și prin Codul de conformitate al autorităților de reglementare (Regulators' Compliance Code), ele vizând garantarea faptului că toate acțiunile întreprinse de MMO sunt proporționate, responsabile, consecvente, transparente și orientate. Mai multe informații pot fi consultate în Strategia de executare și de conformitate a MMO, la adresa: http://www.marinemanagement.org.uk/about/documents/compliance_enforcement.pdf

7. CONSULTAREA STATELOR MEMBRE ȘI A CONSILIILOR CONSULTATIVE REGIONALE VIZATE, PRECUM ȘI A COMISIEI EUROPENE

Statele membre vizate de măsurile propuse sunt Franța și Belgia. Consiliile consultative regionale în cauză sunt CCR al Mării Nordului (pentru SIC denumit Haisborough, Hammond & Winterton) și CCR pentru apele nord-vestice (pentru SIC denumite Land’s End & Cape Bank și SIC Start Point to Plymouth Sound & Eddystone).

Pe durata consultărilor neoficiale, autoritățile în domeniul pescuitului din Franța și Belgia au fost contactate pentru a se discuta propunerile Regatului Unit. Atât autoritățile în domeniul pescuitului ale ambelor țări, cât și reprezentanții vizați ai sectorului halieutic din Franța și Belgia și consiliile consultative regionale în cauză au fost consultați, în perioada 10 septembrie – 22 octombrie 2013.

7.1 Datele la care au avut loc consultările

Între 9 iunie și 15 august 2013 au avut loc consultări preliminare cu privire la măsurile propuse. Consultarea publică pe marginea acestor măsuri, procedură impusă de legislația Regatului Unit, a avut loc între 10 septembrie și 22 octombrie 2013. Notificarea oficială, prevăzută la articolul 9 din Regulamentul (CE) nr. 2371/2002, va fi transmisă până la 18 noiembrie 2013.

Organizația de gestionare marină (Marine Management Organisation, MMO) a scris autorităților în domeniul pescuitului din Franța (Direction des pêches maritimes et de l’aquaculture și Agence des aires marine protégées) și din Belgia (Dienst Zeevisserij) la 7 iunie 2013, invitându-le să dezbată propunerile britanice cu reprezentanții autorităților în domeniul pescuitului competente și cu cei ai industriei halieutice.

La 12 iulie 2013 a fost organizată o întâlnire între MMO, Dienst Zeevisserij (autoritățile belgiene în domeniul pescuitului), Redescentrale (organizația belgiană a producătorilor de pește) și alți reprezentanți ai industriei belgiene a pescuitului.

Autoritățile franceze au răspuns Organizației de gestionare marină pe 9 iulie 2013, propunând o întâlnire în luna septembrie. La 27 septembrie 2013 a fost organizată o întâlnire între MMO, Direction des pêches maritimes et de l’aquaculture (autoritățile franceze în domeniul pescuitului), Comité national des pêches maritimes et des élevages marins (CNPMEM: reprezentanții industriei naționale franceze a pescuitului) și diverși reprezentanți la nivel regional ai industriei pescuitului din Franța.

MMO a scris celor două consilii consultative regionale în data de 10 septembrie 2013, invitându-le să comenteze cu privire la consultarea publică. Acest demers a fost urmat de convorbiri telefonice cu secretariatele ambelor instituții, din care a rezultat că cele două CCR nu vor oferi un răspuns unitar la consultarea publică, ci vor comunica propriilor membri detaliile consultării, astfel încât aceștia să poată răspunde individual, în eventualitatea în care ar dori să facă acest lucru.

7.2 Răspunsurile primite în urma consultării publice și reacția MMO

În urma consultării publice, nu s-a primit niciun răspuns, nici din partea autorităților franceze sau belgiene, nici din partea comitetelor consultative în cauză. S-au primit răspunsuri din partea Redescentrale și a CNPMEM la consultarea publică privind navele aparținând altor state membre.

7.3 Schimburi de corespondență între Regatul Unit și Comisia Europeană

DEFRA a scris Comisiei Europene la data de 20 iunie pentru a transmite o actualizare a măsurilor MMO propuse. Aceasta conținea o hartă a formațiunilor din anexa 1 care necesitau măsuri de protecție. La data de 18 septembrie 2013 a fost stabilită o întâlnire între DEFRA, MMO și Comisia Europeană, pentru a se face precizări suplimentare în legătură cu propunerile MMO.

ANEXA I

ORGANIZAȚIA DE GESTIONARE MARINĂ

LEGEA DIN 2009 PRIVIND ACCESUL LA MARE ȘI LA LITORAL (2009 c.23)

DECIZIE PRIVIND UNELTELE DE PESCUIT DE FUND TRACTATE AFERENTĂ SITULUI MARIN EUROPEAN LAND’S END AND CAPE BANK (ZONĂ SPECIFICATĂ)

Organizația de gestionare marină (5), în exercitarea competențelor conferite prin Regulamentul 38 privind conservarea habitatelor, Regulamentele privind speciile din 2010 (6) și secțiunea 129 din Legea din 2009 privind accesul la mare și la litoral (7), având în vedere faptul că:

— a depus copii ale proiectului de decizie în locuri convenabile pentru efectuarea verificării în conformitate cu secțiunea 130 alineatul (3) din legea respectivă;

— a furnizat o copie a proiectului de decizie oricărei persoane care a solicitat acest lucru, în conformitate cu secțiunea 130 alineatul (4) din legea respectivă;

— a publicat un aviz privind propunerea sa de adoptare a deciziei în conformitate cu secțiunea 130 alineatul (6) și secțiunea 130 alineatul (7) din legea respectivă;

— a consultat Comisia Europeană, Guvernul Regatului Belgiei, Guvernul Republicii Franceze și Consiliul consultativ regional pentru apele nord-vestice și a primit ulterior confirmarea proiectului de decizie din partea Comisiei, în conformitate cu articolul 8 alineatul (3), articolul 9 alineatul (1) și articolul 9 alineatul (2) din Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (8),

adoptă prezenta decizie.

Definiție

1. În prezenta decizie, „zonă specificată” înseamnă zona Cape Bank, conform definiției din anexa tehnică.

Interdicție

2. Nicio persoană nu utilizează unelte de pescuit de fund tractate în zona specificată.

Exceptare în scopuri de cercetare, stocare sau reproducere

3. Prezenta decizie nu se aplică persoanelor care efectuează o acțiune ce ar putea altminteri constitui o încălcare a deciziei, dacă acea acțiune este efectuată în temeiul unui acord scris emis de către Organizația de gestionare marină, prin care acțiunea respectivă este autorizată în scopuri de cercetare, stocare sau reproducere.

Citare

4. Prezenta decizie poate fi citată ca „Land’s End and Cape Bank European Marine Site (Specified Area) Bottom Towed Fishing Gear Byelaw” [Decizia privind uneltele de pescuit de fund tractate aferentă sitului marin european Land’s End and Cape Bank (zone specificate)]”.

Elaborată sub sigiliul comun al Organizației de gestionare marină

la data de […] […] 2013

Ls

Sigiliul comun al Organizației de gestionare marină a fost aplicat pe decizie în prezența:

[nume]

Director executiv al Organizației de gestionare marină

Secretarul de stat pentru mediu, alimentație și afaceri rurale, în exercitarea competenței conferite prin secțiunea 130 alineatul (8) din Legea din 2009 privind accesul la mare și la litoral, confirmă Decizia privind uneltele de pescuit de fund tractate aferentă sitului marin european Lands End and Cape Bank (zone specificate) elaborat de Organizația de gestionare marină la data de […] […] 2013 și a stabilit că decizia intră în vigoare la data de […] […] 2013.

[nume]

[funcție]

Înalt funcționar public, pentru și în numele Secretarului de stat pentru mediu, alimentație și afaceri rurale

Data:

ANEXĂ TEHNICĂ

Definiția zonei Cape Bank

Coordonatele utilizate în prezenta listă se bazează pe date WGS 84, unde „WGS 84” se referă la sistemul geodezic mondial, revizuit în 1984.

„Cape Bank” înseamnă zona delimitată de o linie trasată de la:

punctul A (50 de grade 19,969 minute latitudine nordică, 5 grade 43,216 minute longitudine vestică) la

punctul B (50 de grade 16,913 minute latitudine nordică, 5 grade 48,820 minute longitudine vestică) la

punctul C (50 de grade 8,500 minute latitudine nordică, 5 grade 47,338 minute longitudine vestică) la

punctul D (50 de grade 4,747 minute latitudine nordică, 5 grade 48,929 minute longitudine vestică) la

punctul E (50 de grade 11,468 minute latitudine nordică, 5 grade 57,977 minute longitudine vestică) la

punctul F (50 de grade 19,129 minute latitudine nordică, 5 grade 52,099 minute longitudine vestică) la

punctul G (50 de grade 21,159 minute latitudine nordică, 5 grade 44,468 minute longitudine vestică)

și apoi de la punctul G la punctul A.

Notă explicativă

(Prezenta notă nu face parte din decizie)

Organizația de gestionare marină a elaborat prezenta decizie pentru a asigura că activitățile de pescuit sunt gestionate într-un mod care asigură conformitatea cu cerințele articolului 6 din Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică.

Prezenta decizie protejează grupurile de recife verticale offshore prin interzicerea utilizării de unelte de pescuit de fund tractate în zonele specificate din zona Land’s End and Cape Bank.

Zonele specificate sunt definite la punctul 1 din prezenta decizie și în anexa la aceasta.

Zonele specificate sunt identificate, exclusiv în scopuri ilustrative, pe harta de mai jos.

Marine Management Organisation

Situl de importanță comunitară Land's End and Cape Bank

Limita de 6 mile marine (UKHO)

Limita de 12 mile marine (UKHO)

Zonă de gestionare MMO

Recif vertical offshore Cape Bank

SIC Land's End and Cape Bank

Zonă de gestionare CIFCA

© British Crown, NERC and SeaZone Solutions Ltd. All rights reserved. [SZ042010.001]. Natural England Copyright 2008. © Crown Copyright. All rights reserved 2008. © Marine Management Organisation. Contains UKHO Law of the Sea data © Crown copyright [2013] and database right. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

ANEXA II

ORGANIZAȚIA DE GESTIONARE MARINĂ

LEGEA DIN 2009 PRIVIND ACCESUL LA MARE ȘI LA LITORAL (2009 c.23)

DECIZIE PRIVIND UNELTELE DE PESCUIT DE FUND TRACTATE AFERENTĂ SITULUI MARIN EUROPEAN START POINT TO PLYMOUTH SOUND & EDDYSTONE (ZONE SPECIFICATE)

Organizația de gestionare marină (9), în exercitarea competențelor conferite de Regulamentul 38 privind conservarea habitatelor, Regulamentele privind speciile din 2010 (10) și secțiunea 129 din Legea din 2009 privind accesul la mare și la litoral (11), având în vedere faptul că:

— a depus copii ale proiectului de decizie în locuri convenabile pentru efectuarea verificării în conformitate cu secțiunea 130 alineatul (3) din legea respectivă;

— a furnizat o copie a proiectului de decizie oricărei persoane care a solicitat acest lucru, în conformitate cu secțiunea 130 alineatul (4) din legea respectivă;

— a publicat un aviz privind propunerea sa de adoptare a deciziei în conformitate cu secțiunea 130 alineatul (6) și secțiunea 130 alineatul (7) din legea respectivă;

— a consultat Comisia Europeană, Guvernul Regatului Belgiei, Guvernul Republicii Franceze și Consiliul consultativ regional pentru apele nord-vestice și a primit ulterior confirmarea proiectului de decizie din partea Comisiei, în conformitate cu articolul 8 alineatul (3), articolul 9 alineatul (1) și articolul 9 alineatul (2) din Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (12),

adoptă prezenta decizie.

Definiție

1. În prezenta decizie, (a) „linia țărmului din 1983” înseamnă linia țărmului utilizată pentru măsurarea lărgimii mării teritoriale a Regatului Unit, astfel cum se prezenta aceasta la 25 ianuarie 1983, în conformitate cu Ordinul privind apele teritoriale al Consiliului din 1964 (13); (b) „zone specificate” înseamnă zonele Hatt Rock și Brentons, conform definiției din anexa tehnică.

Interdicție

2. Nicio persoană nu utilizează unelte de pescuit de fund tractate în zonele specificate.

Exceptare în scopuri de cercetare, stocare sau reproducere

3. Prezenta decizie nu se aplică persoanelor care efectuează o acțiune ce ar putea altminteri constitui o încălcare a deciziei, dacă acea acțiune este efectuată în temeiul unui acord scris emis de către Organizația de gestionare marină, prin care acțiunea respectivă este autorizată în scopuri de cercetare, stocare sau reproducere.

Citare

4. Prezenta decizie poate fi citată ca „Start Point to Plymouth Sound and Eddystone European Marine Site (Specified Areas) Bottom Towed Fishing Gear Byelaw” [Decizia privind uneltele de pescuit de fund tractate aferentă sitului marin european Start Point to Plymouth Sound and Eddystone (zone specificate)].

Elaborată sub sigiliul comun al Organizației de gestionare marină

La data de […] […] 2013

Ls

Sigiliul comun al Organizației de gestionare marină a fost aplicat pe decizie în prezența:

[nume]

Director executiv al Organizației de gestionare marină

Secretarul de stat pentru mediu, alimentație și afaceri rurale, în exercitarea competenței conferite prin secțiunea 130 alineatul (8) din Legea din 2009 privind accesul la mare și la litoral, confirmă Decizia privind uneltele de pescuit de fund tractate aferentă sitului marin european Start Point to Plymouth Sound and Eddystone (zone specificate) elaborat de Organizația de gestionare marină la data de […] […] 2013 și a stabilit că Decizia intră în vigoare la data de […] […] 2013.

[nume]

[funcție]

Înalt funcționar public, pentru și în numele Secretarului de stat pentru mediu, alimentație și afaceri rurale

Data:

ANEXĂ TEHNICĂ

Definițiile zonelor Hatt Rock și Brentons

Coordonatele utilizate în prezenta anexă se bazează pe date WGS 84, unde „WGS 84” se referă la sistemul geodezic mondial, revizuit în 1984.

„Hatt Rock” înseamnă zona delimitată de o linie trasată de la:

punctul A (50 de grade 10,320 minute latitudine nordică, 4 grade 28,388 minute longitudine vestică) la

punctul B (50 de grade 10,170 minute latitudine nordică, 4 grade 29,413 minute longitudine vestică) la

punctul C (50 de grade 10,568 minute latitudine nordică, 4 grade 29,755 minute longitudine vestică) la

punctul D (50 de grade 10,832 minute latitudine nordică, 4 grade 29,227 minute longitudine vestică) la

punctul E (50 de grade 10,782 minute latitudine nordică, 4 grade 28,543 minute longitudine vestică)

și apoi de la punctul E la punctul A.

„Brentons” înseamnă zona delimitată de o linie trasată de la:

punctul A (50 de grade 10,714 minute latitudine nordică, 4 grade 25,325 minute longitudine vestică) la

punctul B (50 de grade 10,651 minute latitudine nordică, 4 grade 25,599 minute longitudine vestică) la

punctul C (50 de grade 10,632 minute latitudine nordică, 4 grade 25,870 minute longitudine vestică) la

punctul D (50 de grade 12,167 minute latitudine nordică, 4 grade 26,709 minute longitudine vestică) la

punctul E (50 de grade 12,330 minute latitudine nordică, 4 grade 26,505 minute longitudine vestică) la

punctul F (50 de grade 12,398 minute latitudine nordică, 4 grade 26,1972 minute longitudine vestică) la

punctul G (50 de grade 12,750 minute latitudine nordică, 4 grade 25,251 minute longitudine vestică) la

punctul H (50 de grade 12,956 minute latitudine nordică, 4 grade 24,723 minute longitudine vestică) la

și apoi de la punctul H la punctul A printr-o linie trasată la șase mile marine înspre mare de la linia țărmului din 1983.

Notă explicativă

(Prezenta notă nu face parte din decizie)

Organizația de gestionare marină a elaborat prezenta decizie pentru a se asigura că activitățile de pescuit sunt gestionate într-un mod care asigură conformitatea cu cerințele articolului 6 din Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică.

Prezenta decizie protejează recifele pe substrat stâncos, prin interzicerea utilizării de unelte de pescuit de fund tractate în zonele specificate din situl marin european Start Point to Plymouth Sound and Eddystone.

Zonele specificate sunt definite la punctul 1 din prezenta decizie și în anexa la acesta.

Zonele specificate sunt identificate, exclusiv în scopuri ilustrative, pe harta de mai jos.

Marine Management Organisation

Situl de importanță comunitară Start Point to Plymouth Sound and Eddystone (Eddystone)

Limita de 6 mile marine (UKHO)

Formațiuni recifale

SIC recif Start Pt to Plymouth Sound&Edd.

Zone de gestionare

CIFCA

MMO

© British Crown, NERC and SeaZone Solutions Ltd. All rights reserved. [SZ042010.001]. Contains UKHO Law of the Sea data © Crown copyright and database right. Reproduced with permission of the Joint Nature Conservation Commission. © Crown Copyright and database right [2013]. All rights reserved. Ordnance Survey Licence No. 100049981. Reproduced with permission of Natural England / Joint Nature Conservation Committee Not to be used for navigation.

ANEXA III

ORGANIZAȚIA DE GESTIONARE MARINĂ

LEGEA DIN 2009 PRIVIND ACCESUL LA MARE ȘI LA LITORAL (2009 c.23)

DECIZIE PRIVIND UNELTELE DE PESCUIT DE FUND TRACTATE AFERENTĂ SITULUI MARIN EUROPEAN HAISBOROUGH HAMMOND AND WINTERTON (ZONE SPECIFICATE)

Organizația de gestionare marină (14), în exercitarea competențelor conferite de Regulamentul 38 privind conservarea habitatelor, Regulamentele privind speciile din 2010 (15) și secțiunea 129 din Legea din 2009 privind accesul la mare și la litoral (16), având în vedere faptul că:

— a depus copii ale proiectului de decizie în locuri convenabile pentru efectuarea verificării în conformitate cu secțiunea 130 alineatul (3) din legea respectivă;

— a furnizat o copie a proiectului de decizie oricărei persoane care a solicitat acest lucru, în conformitate cu secțiunea 130 alineatul (4) din legea respectivă;

— a publicat un aviz privind propunerea sa de adoptare a Deciziei în conformitate cu secțiunea 130 alineatul (6) și secțiunea 130 alineatul (7) din legea respectivă;

— a consultat Comisia Europeană, Guvernul Regatului Belgiei și Consiliul consultativ regional pentru apele nord-vestice și a primit ulterior confirmarea proiectului de decizie din partea Comisiei, în conformitate cu articolul 8 alineatul (3), articolul 9 alineatul (1) și articolul 9 alineatul (2) din Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (17),

adoptă prezenta decizie.

Definiție

1. În prezenta decizie, „zone specificate” înseamnă zona 1 și zona 2, conform definiției din anexa tehnică.

Interdicție

2. Nicio persoană nu utilizează unelte de pescuit de fund tractate în zonele specificate.

Exceptare în scopuri de cercetare, stocare sau reproducere

3. Prezenta decizie nu se aplică persoanelor care efectuează o acțiune ce ar putea altminteri constitui o încălcare a deciziei, dacă acea acțiune este efectuată în temeiul unui acord scris emis de către Organizația de gestionare marină, prin care acțiunea respectivă este autorizată în scopuri de cercetare, stocare sau reproducere.

Citare

4. Prezenta decizie poate fi citată ca „Haisborough Hammond and Winterton European Marine Site (Specified Areas) Bottom Towed Fishing Gear Byelaw” [Decizia privind uneltele de pescuit de fund tractate aferentă sitului marin european Haisborough Hammond and Winterton (zone specificate)].

Elaborată sub sigiliul comun al Organizației de gestionare marină

la data de […] […] 2013

Ls

Sigiliul comun al Organizației de gestionare marină a fost aplicat pe decizie în prezența:

[nume]

Director executiv al Organizației de gestionare marină

Secretarul de stat pentru mediu, alimentație și afaceri rurale, în exercitarea competenței conferite prin secțiunea 130 alineatul (8) din Legea din 2009 privind accesul la mare și la litoral, confirmă Decizia privind uneltele de pescuit de fund tractate aferentă sitului marin european Haisborough Hammond and Winterton (zone specificate) elaborat de Organizația de gestionare marină la data de […] […] 2013 și a stabilit că decizia intră în vigoare la data de […] […] 2013.

[nume]

[funcție]

Înalt funcționar public, pentru și în numele Secretarului de stat pentru mediu, alimentație și afaceri rurale

Data:

ANEXĂ TEHNICĂ

Definițiile zonei 1 și zonei 2

Coordonatele utilizate în prezenta anexă se bazează pe date WGS 84, unde „WGS 84” se referă la sistemul geodezic mondial, revizuit în 1984 și revizuit din nou în 2004.

„Zona 1” înseamnă zona delimitată de o linie trasată de la:

punctul A (52 de grade 47,792 minute latitudine nordică, 1 grad 58,661 minute longitudine estică) la

punctul B (52 de grade 47,919 minute latitudine nordică, 1 grad 58,179 minute longitudine estică) la

punctul C (52 de grade 48,229 minute latitudine nordică, 1 grad 58,065 minute longitudine estică) la

punctul D (52 de grade 48,267 minute latitudine nordică, 1 grad 58,114 minute longitudine estică) la

punctul E (52 de grade 48,442 minute latitudine nordică, 1 grad 57,900 minute longitudine estică) la

punctul F (52 de grade 48,705 minute latitudine nordică, 1 grad 57,942 minute longitudine estică) la

punctul G (52 de grade 48,876 minute latitudine nordică, 1 grad 58,277 minute longitudine estică) la

punctul H (52 de grade 48,814 minute latitudine nordică, 1 grad 58,920 minute longitudine estică) la

punctul I (52 de grade 48,615 minute latitudine nordică, 1 grad 59,207 minute longitudine estică) la

punctul J (52 de grade 48,465 minute latitudine nordică, 1 grad 59,173 minute longitudine estică) la

punctul K (52 de grade 48,397 minute latitudine nordică, 1 grad 59,328 minute longitudine estică) la

punctul L (52 de grade 48,123 minute latitudine nordică, 1 grad 59,400 minute longitudine estică) la

punctul M (52 de grade 47,926 minute latitudine nordică, 1 grad 59,179 minute longitudine estică)

și apoi de la punctul M la punctul A.

„Zona 2” înseamnă zona delimitată de o linie trasată de la:

punctul A (52 de grade 50,804 minute latitudine nordică, 1 Grad 48,365 minute longitudine estică) la

punctul B (52 de grade 50,617 minute latitudine nordică, 1 Grad 48,178 minute longitudine estică) la

punctul C (52 de grade 50,698 minute latitudine nordică, 1 Grad 47,043 minute longitudine estică) la

punctul D (52 de grade 51,027 minute latitudine nordică, 1 Grad 46,490 minute longitudine estică) la

punctul E (52 de grade 51,133 minute latitudine nordică, 1 grad 46,633 minute longitudine estică) la

punctul F (52 de grade 51,013 minute latitudine nordică, 1 grad 48,138 minute longitudine estică)

și apoi de la punctul F la punctul A.

Notă explicativă

(Prezenta notă nu face parte din decizie)

Organizația de gestionare marină a elaborat prezenta decizie pentru a asigura că activitățile de pescuit sunt gestionate într-un mod care asigură conformitatea cu cerințele articolului 6 din Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică.

Prezenta decizie protejează recifele biogenice Sabellaria spinulosa prin interzicerea utilizării de unelte de pescuit de fund tractate în zonele specificate din situl marin european Haisborough Hammond and Winterton.

Zonele specificate sunt definite la punctul 1 din prezenta decizie și în anexa la acesta.

Zonele specificate sunt identificate, exclusiv în scopuri ilustrative, pe harta de mai jos.

Marine Management Organisation

Situl de importanță comunitară Haisborough Hammond and Winterton

suprafața totală propusă ptr. închidere = 3.726533 sq km

Limita de 6 mile marine (1983)

Limita de 12 mile marine (1983)

Recif Sabellaria

Video linii habitat recifal

Zone de gestionare MMO

Haisborough Hammond and Winterton

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. © Crown Copyright and database right [2013]. All rights reserved. Contains UKHO Law of the Sea data © Crown copyright and database right. © Marine Management Organisation. © ICES (http://geo.ices.dk/) Not to be used for navigation.

ANEXA IV

Titlu: Evaluarea impactului deciziei privind uneltele de pescuit de fund tractate aferentă sitului marin european Land’s End and Cape Bank (zone specificate) EI nr.: MMO02 Departamentul sau agenția principală: Marine Management Organisation Alte departamente sau agenții: DEFRA, Natural England, Cornwall Inshore Fisheries and Conservation Authority Evaluarea impactului (EI) Data: 9.9.2013 Etapa: dezvoltare/opțiuni Originea intervenției: națională Tipul măsurii: legislație secundară Contact pentru a solicita informații: Michael Coyle Michael.Coyle@marinemangement.org.uk 0300 123 1032 Rezumat: Intervenție și opțiuni Avizul RPC stadiul avizului RPC Costul opțiunii preferate (sau al opțiunii celei mai probabile) Valoarea actuală netă totală Valoarea comercială netă actuală Costul net pe an pentru mediul de afaceri (evaluare pe baza prețurilor din 2009) Intră în domeniul de aplicare al principiului „One-In, Two-Out”? Măsura se califică drept n.a. n.a. n.a. Nu n.a. Care este natura problemei? De ce este necesară intervenția guvernului? Organizația de gestionare marină propune prezenta decizie deoarece este necesară protejarea de pescuitul cu unelte de fund tractate a formațiunilor recifale pe substrat stâncos desemnate în anexa I din cadrul sitului marin european. Decizia este propusă în conformitate cu abordarea revizuită introdusă de Departamentul pentru mediu, alimentație și afaceri rurale (Department for Environment, Food and Rural Affairs, DEFRA), cu scopul de a asigura deplina conformitate cu Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (Directiva Habitate) și Directiva 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice (Directiva Păsări), în ceea ce privește activitatea de pescuit comercial. Intervenția este necesară pentru a remedia disfuncționalitățile pieței în ceea ce privește mediul marin prin punerea în aplicare a unor măsuri de gestionare adecvate (de exemplu, decizia propusă) vizând conservarea formațiunilor, pentru a se asigura că efectele negative sunt reduse sau diminuate corespunzător. Punerea în aplicare a Deciziei va asigura furnizarea continuă de bunuri publice în mediul marin. Abordarea revizuită a gestionării pescuitului comercial este pusă în aplicare în etape, pe baza elementelor faptice și a unei ierarhizări a riscurilor. Ea este inspirată de o matrice utilizată în mod curent, care indică modul în care activitățile de pescuit ar putea afecta formațiunile desemnate din siturile marine europene. Fiecare interacțiune dintre activitatea de pescuit și formațiunea ce trebuie protejată a fost identificată printr-un cod de culori (roșu, portocaliu, verde sau albastru), în funcție de riscurile potențiale pe care tipurile specifice de unelte de pescuit le prezintă pentru formațiunile în cauză. Categoria roșu indică existența unui risc ridicat de deteriorare a formațiunii și necesitatea ca acțiunile de gestionare să fie stabilite în funcție de priorități și puse în aplicare până la sfârșitul anului 2013. Toate celelalte interacțiuni dintre tipul de unelte și formațiunile oceanice vor face obiectul unei evaluări, urmată, dacă este necesar, de măsuri de gestionare corespunzătoare, care vor trebui aplicate până în 2016. Interacțiunea dintre uneltele de fund tractate și formațiunea recifală pe substrat stâncos aflată în situl de importanță comunitară (SIC) Land’s End and Cape Bank a fost clasificată în categoria roșu, prin urmare, ea reprezintă o prioritate în ceea ce privește aplicarea unor măsuri de gestionare pentru a elimina riscul de deteriorare prin interacțiunea cu uneltele de fund tractate. În cadrul sitului nu există alte formațiuni. Decizia propusă va garanta faptul că interacțiunea dintre activitatea de pescuit și formațiunea ce trebuie protejată este gestionată în conformitate cu articolul 6 din Directiva Habitate. Interacțiunile dintre alte unelte de pescuit și formațiunile recifale au fost clasificate ca având o prioritate mai scăzută, prin urmare, acestea vor fi luate în considerare la o dată ulterioară. Pentru siturile situate între 0 și 6 mile marine, DEFRA intenționează să confere rolul de autoritate principală de reglementare autorității responsabile cu conservarea și pescuitul costier (Inshore Fisheries and Conservation Authority, IFCA). Pentru siturile situate între 6 și 12 mile marine, autoritatea principală de reglementare este MMO, iar măsurile corespunzătoare vor fi adoptate în mod nediscriminatoriu, în conformitate cu articolul 9 din Regulamentul (CE) nr. 2371/2002 al Consiliului privind conservarea și exploatarea durabilă a resurselor piscicole în cadrul politicii comune în domeniul pescuitului. În urma discuțiilor dintre MMO și IFCA Cornwall, s-a convenit că opțiunea preferată este adoptarea unei decizii a MMO pentru partea formațiunii recifale Cape Bank situată între 0 și 12 mile marine.

Care sunt obiectivele de politică și efectele preconizate? prevenirea deteriorării formațiunilor recifale pe substrat stâncos din cadrul sitului de importanță comunitară Land’s End and Cape Bank situate între 6 și 12 mile marine, cauzată de impactul utilizării uneltelor de pescuit de fund tractate; promovarea obiectivelor de conservare stabilite pentru situl de importanță comunitară Land’s End and Cape Bank; asigurarea respectării Directivei Habitate, în conformitate cu abordarea revizuită a DEFRA; promovarea pescuitului durabil, conservând în același timp mediul marin; reducerea la minimum a impactului asupra activității de pescuit cu unelte de fund tractate, prin menținerea accesului, în măsura posibilului, la locurile de pescuit din cadrul SIC; reducerea aspectelor negative externe și asigurarea furnizării continue de bunuri publice. Care sunt opțiunile de politică care au fost luate în considerare, inclusiv eventuale alternative la reglementare? Vă rugăm să justificați opțiunea preferată (detalii suplimentare în sinteza elementelor faptice) 1. statu quo. 2. măsuri voluntare. 3. decizie a MMO de interzicere a uneltelor de fund tractate la nivelul întregului SIC („închiderea completă a sitului”). 4. decizie a MMO de interzicere a utilizării uneltelor de fund tractate peste formațiunile recifale pe substrat stâncos, cu prevederea unei zone-tampon adecvate („gestionare pe zone”). 5. gestionarea activității printr-o decizie (Statutory Instrument), ordin de reglementare (Regulating Order) sau eliberarea de permise de pescuit. Opțiunea preferată este opțiunea 4, care va promova pescuitul sustenabil, conservarea mediului marin și va asigura conformitatea cu Directiva Habitate. Politica va fi revizuită? Da. Dacă este cazul, precizați data revizuirii: Nu este cazul. Punerea în aplicare depășește cerințele minime ale UE? Nu Se încadrează vreuna dintre aceste organizații în domeniul de aplicare? Dacă microîntreprinderile nu sunt exceptate, prezentați motivul în rezumatul elementelor faptice. Micro Da/Nu < 20 Da/Nu Mică Da/Nu Medie Da/Nu Mare Da/Nu Care este evoluția în echivalent CO2 la nivelul emisiilor de gaze cu efect de seră? (milioane de tone echivalent CO2) Comercializate: Necomercializate: Am citit evaluarea impactului și consider că, ținând cont de elementele faptice disponibile, ea prezintă o evaluare rezonabilă a impactului, a beneficiilor și a costurilor probabile ale opțiunilor principale. Semnat de persoana responsabilă: SELECTAȚI SEMNATARUL Data:

Rezumat: Analiză și elemente faptice Opțiunea de politică 1 Descriere: EVALUARE ECONOMICĂ COMPLETĂ An de referință – preț 2013 An de referință – VA 2013 Perioadă (ani) 10 Beneficiu net (valoare actuală – VA) (milioane GBP) Scăzut: Opțional Ridicat: Opțional Cea mai bună estimare: COST (mil. GBP) Total tranziție (Preț constant) Ani Medie anuală (excluzând tranziția) (Preț constant) Cost total (Valoare actuală) scăzut n.a. opțional opțional ridicat n.a. opțional opțional cea mai bună estimare n.a. opțional 0,2 mil. GBP Descrierea și amploarea principalelor costuri monetare în funcție de „principalele grupuri afectate” Costurile de aplicare anuale estimate cu care se confruntă MMO variază între 22 475 GBP și 23 475 GBP. Cea mai bună estimare a costurilor de punere în aplicare se presupune a fi punctul de mijloc al scenariilor de cost scăzut și de cost ridicat (22 975 GBP), ceea ce conduce la o valoare actuală a costurilor pentru intervalul de 10 ani de 0,2 mil. GBP. Costurile one-off nu fac obiectul estimărilor. Pierderea anuală estimată a debarcărilor britanice în zona interzisă, inclusiv în zona-tampon, este de 11 788 GBP, iar valoarea adăugată brută afectată este de 4 126,09 GBP (1). Valoarea actuală a valorii adăugate brute pentru intervalul de 10 ani al EI este de 0,04 mil. GBP. Datorită deplasării minime cauzate de intervenție, dat fiind că există locuri de pescuit alternative ușor accesibile, estimările totale de cost nu includ pierderi de valoare adăugată brută. În acest caz, costurile pentru pescuit sunt susceptibile a fi supraestimate întrucât nu s-a preconizat nicio deplasare și se presupune o pierdere de 100 % din valoarea adăugată brută în zonele afectate. Alte costuri-cheie nemonetare, în funcție de „principalele grupuri afectate” Navele franceze și belgiene au drept de acces legal la zona SIC situată dincolo de 6 mile marine. Secțiunea 7.4 evidențiază activitatea limitată a navelor belgiene și franceze în cadrul sitului de importanță comunitară, fapt care a fost confirmat, de asemenea, de contactele prealabile cu reprezentanții belgieni ai industriei pescuitului. Contactele cu autoritățile franceze au avut loc în septembrie. În timpul consultării oficiale, reprezentanții francezi și belgieni ai industriei pescuitului au confirmat faptul că există activitate de pescuit în zona interzisă propusă Cape Bank. MMO propune utilizarea altor organisme de aplicare, cum ar fi Agenția de Frontieră a Regatului Unit și poliția, pentru a utiliza pe deplin resursele de supraveghere și aplicare ale acestora. Costurile respective nu pot fi monetizate în prezent deoarece sunt solicitate ad-hoc și pot varia. Astfel de costuri suplimentare pot fi adăugate, dacă este necesar, la o dată ulterioară. BENEFICII (milioane GBP) Tranziție totală (Preț constant) Ani Medie anuală (excluzând tranziția) (Preț constant) Beneficiu total (Valoare actuală) scăzute opțional opțional opțional ridicate opțional opțional opțional cea mai bună estimare (1) În ceea ce privește evaluarea impactului referitoare la ZCM, anexa H7 conține informații mai ample privind strategia propusă: http://publications.naturalengland.org.uk/publication/1940011

Descrierea și amploarea principalelor beneficii monetare, în funcție de „principalele grupuri afectate” Nu sunt disponibile date monetare privind beneficiile închiderii recomandate. Mai jos sunt prezentate însă o serie de beneficii potențiale semnificative. Alte beneficii-cheie nemonetare, în funcție de „principalele grupuri afectate” Beneficiile de mediu rezultate în urma introducerii deciziei vor fi importante, întrucât ea va proteja formațiunile recifale pe substrat stâncos din cadrul sitului de uneltele de fund tractate. Acest fapt va contribui la îndeplinirea obiectivului de conservare vizând „menținerea”. Interdicția recomandată va avea un efect pozitiv de ansamblu asupra habitatului recifal, ceea ce va putea promova practicarea unor activități de agrement în zonă, cum ar fi scufundările și pescuitul sportiv, susceptibile de a aduce beneficii economiei locale (a se vedea analiza elementelor faptice). Principalele ipoteze/elemente sensibile/riscuri Rata de actualizare (%) 3,5 % Estimările privind costurile medii pentru industria pescuitului se bazează pe valorile estimate ale debarcărilor efectuate de MMO în cadrul sitului de importanță comunitară în dreptunghiul statistic ICES, Diviziunea VIIe, 29E4. Nu se cunoaște proporția efectivă din valoarea totală a debarcărilor care a rezultat direct din zona interzisă propusă, care reprezintă mai puțin de 5,79 % dintr-un dreptunghi statistic ICES (3 840 km2). Datele statistice folosite în prezenta evaluare a impactului au fost produse utilizând activitatea raportată în dreptunghiurile ICES care acoperă siturile de importanță comunitară definite. Activitatea raportată a navelor din Regatul Unit (cantitatea și valoarea debarcărilor, împreună cu detalii privind uneltele implicate) este preluată din baza de date IFISH a MMO și include toate intrările din jurnalul de bord pentru navele de pescuit înregistrate în Regatul Unit. Informațiile privind navele franceze și belgiene au fost obținute din extrase ale datelor privind cantitățile debarcate, raportate de statele membre către grupul de lucru al CSTEP privind regimurile eforturilor de pescuit. Detalii privind descrierea metodologiei utilizate pentru a produce estimări ale costurilor sunt prezentate în anexele A și B. Valoarea adăugată brută (VAB) raportată pentru navele din Regatul Unit a fost calculată prin înmulțirea valorii debarcărilor cu procentul din totalul veniturilor care constituie VAB pentru regiunea/tipul de unelte relevant. Estimarea oferită a VAB ca procent din totalul veniturilor (35 % pentru traulele de fund) a fost, de asemenea, utilizată în calculele pentru ZCM propuse. Informațiile colectate de la pescari și alte părți interesate în timpul reuniunilor de pre-consultare sunt utilizate pentru a sprijini baza de probe și ipoteze, sub rezerva faptului că acestea sunt doar dovezi neconfirmate. Informațiile colectate punctual și alcătuiesc doar o imagine selectivă furnizată de respondenții care au fost disponibili să ofere comentarii în ziua respectivă. Numărul de respondenți reflectă numai persoanele care s-au prezentat în mod independent cu informații suplimentare și nu numărul persoanelor care sunt sau nu sunt neapărat de acord cu afirmația în cauză. EVALUAREA IMPACTULUI ACTIVITĂȚILOR COMERCIALE (Opțiunea 1) Impact direct asupra activității comerciale (echivalent anual) în mil. GBP: Intră în domeniul de aplicare al principiului OITO? Măsura se califică drept Costuri: Beneficii: Net: Da/Nu Internă/Externă/Cost

ELEMENTE FAPTICE

1. Introducere

1.1 Sit: Situl de importanță comunitară Land’s End and Cape Bank ( 18 )

1.2 Land’s End and Cape Bank a fost desemnat drept sit de importanță comunitară pentru comunitățile de formațiuni recifale pe substrat stâncos din cadrul sitului. Comunitățile recifale pe substrat stâncos sunt zone de rocă proeminente, colonizate de numeroase specii de floră și faună. Din zona însorită situată aproape de suprafață, dominată de plante, cum ar fi pădurile de alge și alge roșii, poate avea loc o tranziție a comunităților spre o adâncime mai mare, unde recifele pe substrat stâncos adăpostesc o numeroase specii de animale, cum ar fi echinodermele, bureții, coralii, anemonele, briozoarele și crustaceele ( 19 )

1.3 Recifele pe substrat stâncos din cadrul sitului sunt printre cele mai diverse din punct de vedere biologic la nivel național și joacă un rol important în sprijinirea unor specii care sunt considerate rare sau care apar la limita răspândirii lor biogeografice.

1.4 Ministerul pentru mediu, alimentație și afaceri rurale (Department for Environment, Food and Rural Affairs, DEFRA) a introdus o abordare revizuită pentru gestionarea pescuitului în siturile marine europene (a se vedea secțiunea 2.1). Aceasta a condus la necesitatea ca MMO să stabilească măsuri pentru a proteja formațiunile recifale pe substrat stâncos de distrugerile cauzate de uneltele de pescuit de fund tractate în secțiunea Cape Bank a sitului de importanță comunitară, între 0 și 12 mile marine, pentru a asigura deplina conformitate cu articolul 6 din Directiva Habitate ( 20 )

1.5 Unelte de fund tractate înseamnă orice unealtă de pescuit care este împinsă sau trasă prin mare și în contact cu fundul mării. Acestea includ traule demersale cu panouri și cu rame și drage pentru scoici. Prin urmare, sunt necesare măsuri de gestionare care să limiteze interacțiunile dintre activitățile de pescuit și formațiunile recifale.

1.6 Prezenta evaluare a impactului a fost elaborată pentru a evidenția costurile și beneficiile propunerii de decizie a MMO de interzicere a uneltelor de fund tractate pentru protecția formațiunilor recifale. De asemenea, ea arată motivul pentru care opțiunea recomandată este opțiunea de gestionare preferată. Un proiect al prezentei evaluări a impactului a fost supus consultării publice.

1.7 Datele și elementele faptice care sprijină EI au fost colectate de la organismul Natural England (NE) , autoritățile IFCA și de la MMO. În plus, MMO a organizat două sesiuni de informare la sediile sale: prima a avut loc la Looe la 10 iunie 2013, în colaborare cu IFCA Cornwall, iar cea de a doua la Plymouth, la 11 iunie 2013, în colaborare cu IFCA Devon and Severn, cu scopul de a se întâlni cu părțile interesate, de a le adresa întrebări directe și a colecta dovezi cu privire la impactul economic al zonelor interzise propuse (a se vedea figura 1). La 12 iulie 2013, a avut loc în Belgia o reuniune cu autoritățile belgiene și reprezentanți ai industriei pescuitului, iar la 27 septembrie 2013 a avut loc la Paris o reuniune cu autoritățile franceze și reprezentanți ai industriei pescuitului. Reprezentanții francezi ai industriei pescuitului au remarcat prezența traulelor franceze cu panouri în zona Cape Bank, zonă care ar urma să facă obiectul interdicției și au subliniat necesitatea unor progrese tehnologice în ceea ce privește tipurile de unelte care ar trebui luate în considerare în cadrul măsurilor de gestionare. Informațiile și declarațiile obținute din interviurile cu pescarii comerciali au fost înregistrate și încorporate în prezenta evaluare a impactului cu titlul de mărturii neconfirmate.

1.8 Ca parte a procedurii legale de adoptare a Deciziei, în perioada 10 septembrie 2013 – 22 octombrie 2013 au fost derulate consultări oficiale privind proiectul de decizie și proiectul de evaluare a impactului referitoare la situl în cauză. Observațiile prezentate de reprezentanții francezi ai industriei pescuitului au confirmat că există activitate de pescuit cu unelte de fund tractate în partea de vest a zonei Cape Bank, propusă pentru interdicție. De asemenea, răspunsul reprezentanților belgieni ai industriei pescuitului a confirmat activitatea de pescuit a navelor belgiene în zona de nord a aceleiași zone.

2. Justificarea intervenției

2.1 În august 2012, DEFRA a procedat la o revizuire a gestionării pescuitului în situri marine europene pentru a identifica măsurile de gestionare necesare în viitor pentru a se asigura că formațiunile prezente în situl vizat sunt menținute în bune condiții. Aceasta a condus la o abordare revizuită ( 21 ) privind gestionarea pescuitului în situri marine europene.

2.2 Abordarea revizuită este pusă în aplicare în etape, pe baza elementelor faptice și a unei ierarhizări a riscurilor. Ierarhizarea riscurilor pornește de la o matrice ( 22 ) care clasifică riscurile derivate din interacțiuni între activitatea de pescuit și elementele de mediu. Interacțiunile dintre activitatea de pescuit și formațiunile de mediu au fost clasificate în categoriile roșu, portocaliu, verde sau albastru. S-a acordat prioritate interacțiunilor clasificate în categoria roșu, pentru punerea în aplicare a măsurilor de gestionare până la sfârșitul anului 2013 (indiferent de nivelul actual de activitate), pentru a se evita deteriorarea formațiunilor desemnate în conformitate cu obligațiile prevăzute la articolul 6 alineatul (2) din Directiva Habitate. Interacțiunile care sunt clasificate în categoria portocaliu necesită o evaluare la nivel de sit cu scopul de a stabili dacă este necesară gestionarea activităților pentru protecția formațiunilor. Interacțiunile care sunt clasificate în categoria verde necesită, de asemenea, o evaluare la nivel de sit pentru a se stabili dacă există efecte „cumulative”. O clasificare în categoria albastru indică faptul că nu există o interacțiune posibilă și, prin urmare, nu este necesară o evaluare suplimentară ( 23 )

2.3 Articolul 6 alineatul (1) și articolul 6 alineatul (2) din Directiva Habitate ( 24 ) impun ca, în cadrul zonelor de conservare speciale (ZCS) și al zonelor de protecție speciale (ZPS), statele membre: — să stabilească măsurile de conservare necesare, care corespund cerințelor ecologice din anexa I – tipuri de habitate naturale și anexa II – specii prezente în situri. — să ia măsurile necesare pentru a evita deteriorarea habitatelor naturale și a habitatelor speciilor, precum și perturbarea speciilor pentru care au fost desemnate respectivele zone.

2.4 Regulamentul 8 alineatul (1) din Regulamentele privind conservarea habitatelor și a speciilor din 2010 definește un sit marin european ca fiind orice ZCS, ZPS și SIC (printre altele). Partea a 6-a din regulamente stabilește cerințele de gestionare pentru un sit marin european, în conformitate cu articolul 6 alineatul (2), articolul 6 alineatul (3) și articolul 6 alineatul (4) din Directiva Habitate.

2.5 Situl de importanță comunitară Land’s End and Cape Bank prezintă formațiuni recifale pe substrat stâncos care din punctul de vedere al interacțiunii cu uneltele de fund tractate au fost clasificate în categoria „roșu”, fiind prin urmare, necesară luarea de măsuri de gestionare pentru eliminarea acestui risc. MMO este responsabilă cu punerea în aplicare a măsurilor de gestionare pentru a interzice interacțiunea între formațiunile recifale pe substrat stâncos și uneltele de pescuit de fund tractate. Interacțiunea altor tipuri de unelte de pescuit cu formațiunile recifale pe substrat stâncos va fi evaluată în cursul procesului de evaluare aferent categoriilor de risc portocaliu și verde.

2.6 Situl se află în două zone administrative: 0-6 mile marine și 6-12 mile marine. Există două zone principale de formațiuni recifale pe substrat stâncos în cadrul sitului: una în porțiunea Land’s End și una în porțiunea Cape Bank. Reciful Land’s End se află în zona de 6 mile marine și va fi gestionat printr-o decizie a IFCA Cornwall. Reciful Cape Bank se află atât în zona de 6 mile marine, cât și în cea de 6-12 mile marine și va fi gestionat printr-o decizie a MMO.

2.7 Natural England Locația specifică și amploarea formațiunilor recifale pe substrat stâncos au fost furnizate de organismul ( 25 ) . Delimitarea zonei-tampon se bazează și ea pe proiectul de orientare al Natural England ( 26 ) , care recomandă stabilirea dimensiunii zonei-tampon pe baza adâncimii formațiunii de protejat. Formațiunile recifale pe substrat stâncos din situl în cauză se situează la adâncimi de până la 100 m. Pentru adâncimi cuprinse între 25-200m, orientările Natural England recomandă o zonă-tampon cu o adâncime de trei ori mai mare decât adâncimea la care se situează formațiunea. Prin urmare, s-a decis aplicarea unei zone-tampon de 300 m (de trei ori 100 m).

2.8 Este necesară o intervenție pentru a remedia disfuncționalitățile pieței în ceea ce privește mediul marin, prin punerea în aplicare a unor măsuri de gestionare adecvate (de exemplu, decizia propusă) cu scopul de a conserva formațiunile prin garantarea reducerii la minimum a efectelor negative sau a diminuării lor în mod corespunzător. Punerea în aplicare a deciziei va asigura furnizarea continuă de bunuri publice în mediul marin.

2.9 Disfuncționalitățile pieței apar atunci când piața nu furnizează rezultate eficiente ( 27 ) . În contextul mediului marin, disfuncționalitățile pot fi descrise în următoarele feluri: — pentru bunurile și serviciile publice – un anumit număr de bunuri și servicii oferite de mediul marin, cum ar fi reglarea climei și diversitatea biologică, sunt „bunuri publice” (nimeni nu poate fi exclus de la a beneficia de acestea, iar consumarea serviciului nu diminuează disponibilitatea acestuia pentru alte persoane). Caracteristicile bunurilor publice fac astfel încât indivizii nu beneficiază neapărat de un stimulent economic pentru a contribui în mod voluntar cu efort propriu sau cu bani pentru a asigura existența în continuare a bunurilor respective, ceea ce poate conduce la o penurie sau, în cazul de față, la o protecție scăzută. — pentru externalitățile negative – vorbim de externalități negative atunci când daunele aduse mediului marin nu sunt suportate în întregime de către utilizatorii care le-au produs. În multe cazuri, bunurile sau serviciile marine nu au un echivalent în bani, ceea ce face ca piața să nu fie cea care stabilește în mod direct costul daunelor. Chiar și în cazul produselor care fac obiectul schimburilor comerciale (cum ar fi peștele sălbatic), deseori prețurile pieței nu reflectă costul economic complet, care este suportat în cele din urmă de către alte persoane și de către societate în ansamblu.

2.10 Este necesară intervenția guvernului pentru a corecta aceste două surse de disfuncționalitate a pieței în ceea ce privește mediul marin. Măsurile de gestionare pentru conservarea formațiunilor desemnate ale siturilor marine europene vor garanta reducerea sau diminuarea în mod corespunzător a efectelor negative. Aceste măsuri de gestionare vor sprijini, de asemenea, furnizarea continuă de bunuri publice în mediul marin, favorizând, de exemplu, conservarea nivelului biodiversității din apele britanice.

3. Obiectivele de politică și efectele preconizate

3.1 Marine and Coastal Access Act 2009 , MaCAA) a înființat MMO pentru a instaura, a susține și a gestiona sustenabilitatea mediului marin și a pescuitului costier, prin asigurarea cu succes a echilibrului între beneficiile sociale, de mediu și economice cu scopul de a garanta mări sănătoase, un pescuit sustenabil și o industrie viabilă. Legea din 2009 privind accesul la mare și la litoral ( 28 ) , MaCAA) a înființat MMO pentru a instaura, a susține și a gestiona sustenabilitatea mediului marin și a pescuitului costier, prin asigurarea cu succes a echilibrului între beneficiile sociale, de mediu și economice cu scopul de a garanta mări sănătoase, un pescuit sustenabil și o industrie viabilă.

3.2 Obiectivul de politică relevant pentru prezenta evaluare a impactului este promovarea îndeplinirii obiectivelor de conservare a sitului prin asigurarea faptului că formațiunea recifală pe substrat stâncos este protejată de riscul de daune provocate de unelte de fund tractate.

3.3 Obiectivele de conservare ale sitului sunt: — În funcție de evoluțiile naturale, să se mențină: — întinderea habitatului recifului pe substrat stâncos, precum și diversitatea acestuia și a speciilor sale componente — structura comunitară a habitatului (de exemplu, structura populației diferitelor specii remarcabile și contribuția acestora la funcționarea ecosistemului) — calitatea mediului natural (de exemplu, calitatea apei, nivelurile sedimentelor în suspensie etc.) — procesele naturale de mediu (de exemplu, procesele fizice și biologice care apar în mod natural în mediul înconjurător, cum ar fi circulația apei și depunerea sedimentelor, nu ar trebui să se abată de la valoarea de bază din momentul desemnării)

3.4 Efectele preconizate sunt reducerea riscului de deteriorare a formațiunii recifale pe substrat stâncos și îndeplinirea obligațiilor prevăzute la articolul 6 din Directiva Habitate. În plus, impactul economic al intervenției de gestionare va fi redus la minimum, acolo unde este posibil.

4. Opțiunile

4.1 Ca parte a strategiei revizuite a DEFRA, instrumentele de gestionare preferate sunt aplicarea deciziilor MMO între 6 și 12 mile marine și gestionarea de către MMO a siturilor care se situează de o parte și de alta a limitei de 6 mile marine. În urma discuțiilor dintre MMO și IFCA Cornwall, s-a convenit că, deși situl de importanță comunitară se situează de o parte și de alta a limitei de 6 mile marine, pentru a gestiona partea sitului situată în limita celor 6 mile marine se vor stabili decizii IFCA, iar pentru a gestiona partea sitului denumită Cape Bank, situată între 0 și 12 mile marine se va recurge la o decizie a MMO. Prin urmare, opțiunea recomandată este o decizie a MMO pentru partea din situl de importanță comunitară situată între 0 și 12 mile marine.

4.1.1 Opțiunea 1: statu quo

Această opțiune nu ar implica introducerea niciunei măsuri de gestionare permanente. Aceasta ar însemna că riscurile la adresa sitului provocate de activități dăunătoare nu ar fi luate în considerare, iar obligațiile prevăzute în cadrul abordării revizuite a DEFRA și cele decurgând din articolul 6 alineatul (2) din Directiva Habitate nu ar fi îndeplinite.

4.1.2 Opțiunea 2: acord voluntar

Această opțiune ar implica elaborarea de coduri de conduită voluntare pentru a proteja formațiunile recifale. MMO a luat în considerare opțiunea în lumina principiilor unei mai bune reglementări, care impun introducerea unui nou regulament doar ca ultimă soluție, precum și a abordării revizuite a DEFRA, conform căreia există o așteptare ca măsurile de gestionare să fie de natură reglementară, pentru a se asigura furnizarea unei protecții adecvate. De asemenea, abordarea revizuită a DEFRA necesită punerea în aplicare de măsuri pentru a aborda interacțiunile cu risc ridicat (roșu) dintre formațiunile recifale desemnate și uneltele de pescuit până la sfârșitul lunii decembrie 2013. MMO consideră că, din cauza necesității ca formațiunile să fie protejate rapid și a riscului ca interacțiunile, fie ele chiar de nivel scăzut, să conducă la deteriorarea formațiunilor, măsurile voluntare nu sunt adecvate în acest caz.

4.1.3 Opțiunea 3: decizie a MMO de interzicere a uneltelor de fund tractate în întregul sit de importanță comunitară („închiderea completă a sitului”)

Interzicerea uneltelor de fund tractate în întregul sector Cape Bank al sitului de importanță comunitară nu este necesară pentru a obține o protecție a formațiunii recifale pe substrat stâncos și ar conduce la pierderi economice inutile pentru pescarii care utilizează alte zone ale sitului de importanță comunitară. Pierderea totală estimată a debarcărilor, documentată în tabelul 1, ar fi de 15 971,20 GBP, față de 11 788,83 GBP în cazul opțiunii preferate, iar costurile administrative de punere în aplicare ar fi mult mai ridicate.

4.1.4 Opțiunea 4: decizie a MMO de interzicere a uneltelor de fund tractate peste formațiunile recifale Sabellaria spinulosa, cu stabilirea unei zone-tampon adecvate („gestionare pe zone”)

Aceasta este opțiunea preferată, mai jos fiind inclusă o analiză completă a acesteia.

4.1.5 Gestionarea activității printr-o decizie, ordin de reglementare sau acordarea unor permise de pescuit

Astfel de mecanisme de gestionare sunt considerate inadecvate în cazul de față. Competențele de adoptare a unor decizii conferite MMO în temeiul MaCAA sunt mai adecvate, întrucât acestea sunt concepute spre a fi utilizate pentru gestionarea activității în zonele marine protejate, prin asigurarea unui nivel adecvat de competență, flexibilitate, consultare și rapiditate.

4.2 Opțiunea recomandată:

4.2.1 Decizie a MMO de interzicere a uneltelor de fund tractate peste formațiunile recifale pe substrat stâncos, cu stabilirea unei zone-tampon adecvate („gestionare pe zone”).

4.2.2 Această opțiune este recomandată deoarece este cea mai rentabilă. MMO este autoritatea cea mai potrivită pentru a promova măsurile de gestionare a pescuitului pentru formațiunea recifală Cape Bank situată între 0 și 12 mile marine, întrucât ea are competența de a lua decizii în întreaga zonă pentru a promova obiectivele de conservare ale sitului de importanță comunitară. Limita zonei interzise propuse a fost stabilită luându-se în considerare cele mai fiabile date disponibile privind întinderea formațiunilor, precum și necesitatea creării unei „zone-tampon” între formațiuni și limita stabilită prin decizie. De asemenea, atunci când s-a analizat forma zonei interzise, s-au luat în considerare ușurința aplicării și necesitatea de a dispune de o demarcație clară pentru a promova respectarea interdicției.

5. Elemente faptice

5.1 Impactul activității uneltelor de fund tractate asupra recifului pe substrat stâncos:

5.1.1 Elementele faptice disponibile (29) constând în studii empirice care cuantifică impactul pescuitului asupra habitatelor de fund stâncos sunt limitate. Cu toate acestea, este cunoscut faptul că remorcarea de traule peste substraturi pietroase cauzează daune sau moartea unui procent semnificativ de specii de mari dimensiuni, atașate în poziție verticală, cum ar fi bureții și coralii (Løkkeborg 2005). 67 % dintre bureți au fost avariați în timpul unei singure treceri a traulului, în Golful Alaska (Freese et al. 1999). Alte specii, cum ar fi hidroizii, anemonele, briozoarele, tunicatele și echinodermele sunt vulnerabile la uneltele de pescuit mobile (McConnaughey et al. 2000, Sewell and Hiscock 2005). De asemenea, traularea poate reduce complexitatea habitatului deoarece bolovanii și pietrele asociate cu substratul tare sunt deplasate (Engel și Kvitek 2008, Freese et al 1999). Rezistența la daune fizice este variabilă în funcție de tipul de substrat, recifele turbiditice fiind în mod deosebit vulnerabile la daune structurale (Attrill et al 2011). Se consideră că riscul de impact este suficient de mare pentru a necesita o clasificare în categoria „roșu” și, prin urmare, punerea în aplicare a măsurilor de gestionare în anul curent.

5.2 Distribuția formațiunilor recifale pe substrat stâncos

Figura 1 de mai jos identifică poziția formațiunilor recifale pe substrat stâncos în zona Cape Bank a sitului de importanță comunitară.

Figura 1

Harta sitului și a formațiunii

Marine Management Organisation

Situl de importanță comunitară Land's End and Cape Bank

Limita de 6 mile marine (UKHO)

Limita de 12 mile marine (UKHO)

Zonă de gestionare MMO

Recif vertical offshore Cape Bank

SIC Land's End and Cape Bank

Zonă de gestionare CIFCA

© British Crown, NERC and SeaZone Solutions Ltd. All rights reserved. [SZ042010.001]. Natural England Copyright 2008. © Crown Copyright. All rights reserved 2008. © Marine Management Organisation. Contains UKHO Law of the Sea data © Crown copyright [2013] and database right. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

6. Sectoarele afectate

6.1 Industria pescuitului: Principalele nave afectate de interdicție vor fi traulele, dragele și alte traule demersale, care includ, în primul rând, navele care debarcă în Newlyn. Navele franceze și belgiene au drepturi de acces pentru pescuitul speciilor demersale; cu toate acestea, cea mai mare parte a capturii nu este debarcată în Regatul Unit. Dialogul cu părțile interesate și cu reprezentanții industriei belgiene a pescuitului în timpul etapei de consultare preliminară privind măsura de gestionare propusă a indicat faptul că activitatea de pescuit cu unelte de fund tractate este limitată. Un anumit număr de traule franceze cu panouri pescuiesc în capătul vestic al zonei interzise propuse Cape Bank, iar mai multe nave belgiene, în capătul nordic al aceleiași zone. Nu este de așteptat ca intervenția să aibă un impact asupra altor sectoare decât cel al pescuitului.

6.2 Societatea și economiile locale: Potențialele costuri sociale și economice pentru comunitățile locale britanice, franceze și belgiene rezultate ca urmare a eventualelor debarcări pierdute și impactul acestora rezultat asupra pescuitului local sunt reduse. Aceasta deoarece există locuri de pescuit alternative care sunt accesibile și, prin urmare, deplasarea va fi minimă. De asemenea, impactul opțiunii preferate va fi probabil redus, întrucât pescuitul predominant se realizează cu unelte de pescuit fixe de către navele cu plecare din Newlyn, Mousehole, Sennen Cove, Penwith Coves, St. Ives și Hayle. Beneficiile mai ample ale protejării recifelor pe substrat stâncos sunt prezentate în secțiunea 7.

6.3 Organisme de control: Responsabilitatea principală pentru respectarea zonei interzise propuse în limita de 0-12 mile marine va reveni MMO și, prin urmare, costurile suplimentare de punere în aplicare ar fi suportate de MMO. Costurile estimate sunt prezentate în secțiunea 7.

7. Analiza costurilor și a beneficiilor

7.1 Costurile aferente opțiunii recomandate

7.1.1 Interzicerea uneltelor de pescuit de fund tractate în zona propusă ar putea conduce la următoarele costuri:

— costuri directe pentru industria pescuitului ca urmare a reducerii locurilor de pescuit

— costuri pentru industria pescuitului aferente deplasării spre alte locuri de pescuit

— potențiale efecte negative asupra mediului, provocate de posibila agravare a deteriorării habitatelor din alte zone din cauza deplasării

— costuri suportate de MMO pentru punerea în aplicare și administrarea măsurilor de gestionare

7.1.2 Costurile pentru industria pescuitului, inclusiv potențialele costuri de deplasare, precum și costurile administrative și de punere în aplicare suportate de MMO pot fi monetizate, valorile estimate fiind reunite și prezentate ca parte a prezentei evaluări a impactului (tabelele 1-2 de mai jos). Costurile de mediu provocate de posibila agravare a deteriorării habitatelor sunt dificil de evaluat și, prin urmare, sunt descrise aici drept costuri nemonetizate.

7.2 Analiza costurilor activităților de pescuit

7.2.1 Informațiile utilizate pentru a evalua impactul închiderii propuse au fost preluate din:

— datele privind debarcările pentru nave în perioada 2008-2011 preluate din jurnalul de bord și din notele de vânzare furnizate de statisticile MMO;

— datele privind debarcările la nivelul dreptunghiului ICES; dintr-o analiză suplimentară pentru a estima captura și debarcările estimative pentru situl de importanță comunitară și zona de recif/zona-tampon pentru Regatul Unit și alte state membre (tabelele 1 și 2);

— informațiile colectate de către MMO de la pescari în timpul contactelor avute cu ocazia consultării preliminare, în perioada iunie-august 2013;

— informațiile colectate de la părțile interesate în timpul consultării oficiale privind decizia MMO, în perioada 10 septembrie – 22 octombrie 2013;

— cunoștințele ofițerului local al MMO și ale ofițerului de coastă al IFCA.

7.3 Incertitudine și ipoteze

7.3.1 Estimările medii de cost s-au bazat pe estimări ale valorilor debarcărilor britanice în SIC, în dreptunghiurile statistice ICES 29E4 (a se vedea figura 2). Nu se cunoaște proporția efectivă din valoarea totală a debarcărilor care a rezultat direct din zona interzisă propusă, care reprezintă mai puțin de 5,79 % dintr-un dreptunghi ICES. Datele statistice au fost obținute pe baza activității raportate în dreptunghiurile ICES care acoperă zonele siturilor de importanță comunitară definite. Activitatea raportată (cantitatea și valoarea debarcărilor, împreună cu detalii privind uneltele folosite) este preluată din baza de date IFISH a MMO. Informațiile privind navele franceze și belgiene au fost obținute din extrase ale datelor privind cantitățile debarcate, raportate de statele membre către grupul de lucru al CSTEP privind regimurile eforturilor de pescuit. Descrierea în continuare a metodologiei utilizate pentru a produce estimări ale costurilor este prezentată în detaliu în anexele A și B.

7.3.2 Valorile corespunzătoare zonei interzise propuse prezentate în tabelul 1 au fost obținute prin preluarea valorilor estimate pentru situl de importanță comunitară și aplicarea unui procent bazat pe suprafața pătrată interzisă din cadrul sitului de importanță comunitară ca atare. În cele mai multe cazuri, suprafața pătrată a zonelor interzise propuse este relativ mică în comparație cu suprafața totală a SIC. Prin urmare, estimarea detaliată trebuie utilizată cu precauție, întrucât aceasta nu va indica valoarea reală atribuită în zona interzisă propusă. De asemenea, este recunoscut faptul că o posibilă creștere a biodiversității în jurul recifului înseamnă că acesta ar putea fi un loc de pescuit relativ mai abundent, iar analiza poate subestima valoarea locului de pescuit redus.

7.3.3 Informațiile colectate de la pescari și alte părți interesate în timpul reuniunilor de consultări preliminare sunt utilizate în sprijinul elementelor faptice și al ipotezelor, sub rezerva faptului că ele sunt doar dovezi neconfirmate. Informațiile colectate au o valoare punctuală și reprezintă doar o imagine selectivă furnizată de persoanele dispuse să ofere un răspuns în ziua respectivă. Numărul de respondenți corespunde numărului de persoane care s-au prezentat în mod individual, furnizând informații, nu celui al persoanelor care sunt sau nu sunt neapărat de acord cu o afirmație.

7.3.4 Datele privind debarcările altor state membre sunt limitate, întrucât majoritatea navelor respective nu debarcă în Regatul Unit. Se pot formula însă unele ipoteze pornind de la datele sistemelor VMS ale navelor de peste 15m aparținând altor state membre, primite la centrul de monitorizare a pescuitului (FMC) al Regatului Unit, detaliate în secțiunea 7.4.

Figura 2

Hartă indicând dreptunghiul statistic ICES 29E4 și situl de importanță comunitară Land’s End & Cape Bank

Marine Management Organisation

Situl de importanță comunitară Land's End & Cape Bank (dreptunghiul statistic ICES 29E4)

Limita de 12 mile marine (UKHO)

Limita de 6 mile marine (UKHO)

SIC Land's End and Cape Bank

Recif vertical offshore Cape Bank

Zona de gestionare MMO

Zona de gestionare CIFCA

Reproduced with permission of Natural England / Joint Nature Conservation Committee. © ICES (http://geo.ices.dk/) © Marine Management Organisation. © Natural England Copyright 2008. © Crown Copyright. All rights reserved 2008. Contains UKHO Law of the Sea data © Crown Copyright and database right [2013]. All rights reserved. Ordnance Survey Licence No. 100049981. Not to be used for navigation.

7.4 Activități de pescuit în SIC Land’s End and Cape Bank

7.4.1 Majoritatea navelor britanice care au acționat în zona ICES 29E4 au o lungime de sub 10 de metri și sunt predominant nave cu plase (165 de nave), nave cu undițe manuale (146 nave), vintere (71 nave) și alte traule demersale (11 nave). Există ocazional traulere laterale de peste 15 metri (25 nave).

7.4.2 Principalele specii debarcate sunt pești pelagici, crustacee, pești demersali și moluște.

7.4.3 Navele franceze și belgiene au drepturi de acces legale în sectorul SIC situat în afara limitei de 6 mile marine.

7.4.4 Majoritatea navelor franceze și belgiene care acționează în zonele ICES au dimensiuni de peste 15 metri, ocazional existând nave sub 10 metri. Datele privind debarcările altor state membre sunt limitate, deoarece majoritatea navelor respective nu debarcă în Regatul Unit. 7.4.5 Datele VMS (30) provenite de la flota franceză și cea belgiană indică o activitate scăzută sau inexistentă în cadrul zonelor interzise propuse ale sitului de importanță comunitară la care acestea au acces (figurile 3 și 4).

7.4.5 La 12 iulie 2013, în Ostend, a avut loc o reuniune de consultări preliminare cu industria belgiană a pescuitului, care s-a bucurat de sprijinul autorităților belgiene din domeniul pescuitului. Reuniunea a avut ca scop informarea acestora cu privire la gestionarea potențială a pescuitului comercial în situl de importanță comunitară din Regatul Unit în ceea ce privește drepturile belgiene de acces la pescuit în limita de 6-12 mile marine. Reprezentanții industriei care au participat la reuniunea din 12 iulie au indicat faptul că măsurile propuse actualmente pentru protejarea formațiunii recifale pe substrat stâncos din SIC nu le afectează în mod semnificativ activitatea. Aceste formațiuni recifale pe substrat stâncos au fost considerate a fi în cea mai mare parte neospitaliere pentru unelte de pescuit de fund tractate. La 27 septembrie 2013, la Paris a avut loc o reuniune de consultări cu autoritățile franceze și reprezentanții industriei pescuitului, care au confirmat existența a douăsprezece nave cu traule cu panouri având lungimea de 15-24 metri din Normandia care pescuiesc în zona Cape Bank propusă pentru interdicție.

7.4.6 Răspunsurile la consultarea oficială cu reprezentanții industriei belgiene și franceze a pescuitului au confirmat că în zona interzisă propusă există unele activități de pescuit.

Figura 3

Rapoarte de poziție VMS pentru navele franceze în 2012

Marine Management Organisation

Poziții VMS nave franceze în 2012 (SIC Land's End & Cape Bank)

Limita 6 mile marine (UKHO)

Limita 12 mile marine (UKHO)

Poziții VMS nave franceze (>15m) 2012

Viteză (noduri)

0.00 - 6.00

>=6.01

Zonă de gestiune MMO

Recif vertical offshore Cape Bank

SIC Land's End and Cape Bank

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. © Crown Copyright and database right [2013]. All rights reserved. Contains UKHO Law of the Sea data. ©Marine Management Organisation. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

Figura 4

Rapoarte de poziție VMS pentru navele belgiene în 2012

Marine Management Organisation

Poziții VMS nave belgiene în 2012 (SIC Land's End & Cape Bank)

Limita de 6 mile marine (1983)(UKHO)

Limita de 12 mile marine (1983)(UKHO)

Zona de gestionare MMO

Recif vertical offshore Cape Bank

SIC Land's End and Cape Bank

Poziții VMS nave belgiene (>15m) 2012

Viteză (noduri)

0.00 - 6.00

>=6.01

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. ©Crown Copyright and database right [2013]. All rights reserved. Ordnance Survey Licence No. 100049981. Reproduced with permission of Natural England / Joint Nature Conservation Committee. Contains UKHO Law of the Sea data ©Crown copyright and database right. ©Marine Management Organisation Not to be used for navigation.

7.5 Evaluarea debarcărilor afectate

Regatul Unit

7.5.1 Impactul direct asupra navelor de pescuit ar consta într-o reducere a capturii și, prin urmare, a debarcărilor obținute utilizând unelte de fund tractate în zona interzisă propusă. Pentru a estima impactul potențial, s-au analizat datele privind debarcările colectate de către MMO.

7.5.2 Calculul debarcărilor afectate în dreptunghiul statistic ICES din zona 29E4 (pentru navele britanice identificate ca pescuind în zonă din ianuarie 2008) este prezentat în tabelul 1. Estimările din tabelul 1 se bazează pe numărul mediu de debarcări din perioada ianuarie 2008 – decembrie 2011.

Tabelul 1

Medie anuală a debarcărilor britanice în zona ICES 29E4 și numărul mediu de debarcări estimat în SIC (în perioada ianuarie 2008 – decembrie 2011)

Tipul de unelte Greutatea debarcată (în tone) Valoarea în ICES 29E4 (în GBP) Valoarea în SIC (în GBP) Valoarea în zona interzisă (73,813 % din SIC) (în GBP) Traule laterale 209 830 886 2 492,30 1 839,65 Drage 86 120 294 0 0 Traule pentru homari 3 3 753 141,90 104,74 Alte traule demersale 161 342 297 13 337 9 844,44 Total 459 1 297 230 15 971,20 11 788,83

7.5.3 Valorile estimate ale debarcărilor în SIC au fost calculate prin asocierea datelor disponibile privind debarcările (furnizate de către fiecare navă de pescuit la nivel de dreptunghi ICES) cu datele privind activitatea vasului de pescuit (pe baza rapoartelor VMS) în cadrul sitului de importanță comunitară. Abordarea aplică un procent al debarcărilor pentru fiecare dreptunghi ICES din situl de importanță comunitară, în funcție de nivelul de activitate din sit.

Pentru situl de importanță comunitară Land’s End and Cape Bank, datele privind debarcările pentru dreptunghiul ICES (29E4) au fost utilizate și clasificate în funcție de mărimea navei (nave de peste 15 metri, nave între 10 și 15 metri și navele de sub 10 metri).

Valorile debarcărilor din zona interzisă propusă au fost ulterior estimate ca procent (pe baza dimensiunii zonelor respective) din valoarea estimată în SIC.

Pentru o defalcare completă a activității în dreptunghiurile ICES din SIC, vă rugăm să consultați tabelele statistice suplimentare privind pescuitul în perioada 2008-2011.

Se estimează că venitul mediu anual al flotelor de traulere din SIC, traule laterale cu lungimea de peste 15 de metri, este de 2 434,6 GBP. Dragele de peste 15 metri , precum și alte traulere demersale figurează cu mențiunea „zero”. Venitul mediu anual estimat al flotei de traulere laterale cu lungimea de sub 10 metri este de 10,90 GBP. Venitul mediu anual estimat al flotei de traule laterale cu lungimea cuprinsă între 10 și 15 metri este de 46,80 GBP. (Pentru o defalcare completă, a se vedea tabelul 5 din tabelele statistice privind pescuitul în perioada 2008-2011).

În urma misiunii de consultări prealabile cu părțile interesate rezultă faptul că principalul impact monetar al introducerii deciziei se va răsfrânge asupra traulelor de fund și a dragelor pentru scoici.

7.5.4 S-a estimat că în zona interzisă propusă (care reprezintă 73,813 % din situl de importanță comunitară) pierderea totală la nivelul debarcărilor va fi de 11 788,83 GBP.

7.5.5 Costul total estimat reprezintă probabil o supraestimare, întrucât nu s-a presupus nicio deplasare.

Franța și Belgia

7.5.6 Din analiza datelor VMS a rezultat că marea majoritate a activităților de pescuit belgiene din ICES 29E4 au loc în afara SIC propriu-zis. În 2012, 26 de nave belgiene operau în partea de nord a ICES.

Majoritate a activităților de pescuit franceze din zona ICES 29E4 au loc în partea de nord-vest, în afara SIC propriu-zis. În 2012, 46 de nave franceze au raportat o poziție VMS la o viteză cuprinsă între 1 și 6 noduri în interiorul părții vestice a sectorului SIC denumit Cape Bank.

7.5.7 Activitățile de pescuit belgiene din această zonă vizează în principal limba-de-mare comună , iar cele franceze eglefinul și codul. Folosind metoda menționată în anexa B „Analiză a navelor din afara Regatului Unit aflate în dreptunghiurile ICES”, s-a estimat că în 2012:

— cantitatea (în tone) debarcată ca urmare a activităților de pescuit belgiene din porțiunea accesibilă a SIC este de 0,44 tone, cu o valoare estimată de 1 749 GBP;

— cantitatea (în tone) debarcată ca urmare a activităților de pescuit franceze din porțiunea accesibilă a SIC este de 24,98 tone, cu o valoare estimată de 44 036 GBP.

7.5.8 Cu toate acestea, figurile 3 și 4 arată că majoritatea activităților de pescuit sunt concentrate în coridorul nord-est al sitului, care se situează în afara zonei propuse pentru interdicție (formațiune recifală și zonă-tampon). Pierderea de debarcări estimată este considerată deci ca fiind net inferioară estimărilor de mai sus. Pentru informații suplimentare privind activitatea navelor de pescuit din afara Regatului Unit în interiorul și în jurul zonelor propuse pentru interdicție, vă rugăm să consultați anexa B.

7.6 Efectele posibile ale închiderii asupra flotei de pescuit

7.6.1 Deoarece este de așteptat ca pierderea estimată a debarcărilor să fie o supraestimare (ca urmare a activității de pescuit limitate care utilizează unelte de fund tractate peste formațiunea recifală pe substrat stâncos), se preconizează că impactul asupra flotei de pescuit cauzat de închidere va fi limitat. Mai mulți pescari afectați au declarat în timpul reuniunilor de consultări preliminare că nu utilizează unelte de fund tractate peste formațiunile recifale pe substrat stâncos, deoarece acest lucru ar produce deteriorarea uneltelor. Reprezentanții industriei pescuitului din Franța și Belgia au confirmat că va exista o pierdere de locuri de pescuit în jurul porțiunilor de vest și de nord ale zonei interzise Cape Bank; cu toate acestea, există locuri de pescuit alternative ușor accesibile.

7.7 Adaptabilitatea

7.7.1 Pentru a evalua efectele probabile ale închiderii propuse asupra activităților de pescuit, trebuie să se evalueze măsura în care navele ar putea să își mențină valoarea capturilor prin mutarea efortului în alte zone.

7.7.2 Pescarii au fost invitați sa completeze un chestionar pentru a oferi informații în vederea evaluării și au fost întrebați direct despre amploarea deplasării către alte zone ca urmare a închiderii propuse, precum și despre capacitatea lor de a pescui în locuri alternative și de a se adapta pentru a menține valoarea capturii. Un număr de pescari afectați au declarat că nu ar putea schimba locurile de pescuit sau tipul de unealtă, dar, întrucât opțiunea propusă va limita doar activitatea de pescuit peste formațiunea recifală pe substrat stâncos și în interiorul zonei-tampon, amploarea potențială a deplasării va fi minimă.

7.7.3 Ca urmare a introducerii opțiunii preferate (o decizie specifică pentru zona interzisă) mai degrabă decât închiderea întregului sit, se va reduce nivelul de deplasare al navelor care utilizează unelte de fund tractate. Reprezentanții industriei franceze și belgiene a pescuitului au confirmat în timpul consultării prealabile și al celei oficiale că se desfășurau activități de pescuit în zona interzisă propusă. Cu toate acestea, nu s-au prezentat observații specifice privind amploarea deplasării și locurile alternative de pescuit.

7.7.4 Se preconizează că în cursul procesului de evaluare a interacțiunilor din categoria portocaliu/verde se va ține cont de dovezi ale progresului în tehnologia uneltelor și de impactul asupra formațiunilor sensibile.

7.8 Costurile indirecte

7.8.1 Costurile de mediu

Pentru opțiunea recomandată, va exista un potențial minim de creștere a costurilor în ceea ce privește combustibilul pentru navele care călătoresc mai departe pentru a ajunge la locuri de pescuit alternative, întrucât majoritatea pescarilor au indicat că nu pescuiesc în zona în cauză și că locurile de pescuit alternative sunt ușor accesibile.

7.9 Costuri administrative și de executare

7.9.1 În ceea ce privește executarea, MMO va adopta o abordare bazată pe informații și pe analiza riscurilor, comparabilă cu cele adoptate de către o serie de organisme de reglementare la nivel guvernamental, în conformitate cu National Intelligence Model (cadrul național privind informațiile) (31). În cazul în care informațiile sugerează o neconformitate sau un risc de neconformitate, MMO va elabora o strategie de aplicare specifică nevoilor zonei marine protejate respective și, dacă este necesar, va aloca resursele necesare corespunzătoare. Aceasta poate include prezența marinei, supraveghere aeriană sau operațiuni comune cu alte agenții (de exemplu, IFCA, UK Border Force sau Agenția de Mediu). MMO va coordona toate operațiunile comune. Principiile conform cărora MMO va reglementa ZMP sunt stabilite prin legea din 2006 privind reforma legislativă și reglementară (Legislative and Regulatory Reform Act 2006) și Codul de conformitate al autorităților de reglementare (Regulator’s Compliance Code) și au scopul de a garanta faptul că toate acțiunile de executare întreprinse de MMO sunt proporționale, responsabile, consecvente, transparente și orientate (32).

7.9.2 Executarea deciziei propuse se va realiza în limitele bugetului actual. Se va utiliza sistemul de monitorizare prin satelit a navelor (VMS) al UE ca instrument de gestionare a asigurării aplicării în domeniul marin și aerian pentru navele de peste 12 metri. Ca urmare a activității scăzute de pescuit în cadrul sitului, riscul de neconformitate va fi minim sau scăzut (33). Tabelul 2 evidențiază costurile de executare estimate pentru gestionarea opțiunii preferate.

Tabelul 2

Costuri suplimentare anuale de executare a opțiunii recomandate (34)

Activitate Cost per unitate (GBP) Număr estimat de unități pe an Cost total pe an (GBP) Monitorizare la suprafață de către Marina Regală, per sit 4 000 pe zi 1 4 000 Patrule de supraveghere comune cu SFC/IFCA locale, per sit Între 800-1 000 pe zi 5 4 000 -5 000 Monitorizare aeriană, per sit 2 050 pe oră 2 4 100 Anchete/urmăriri penale, per sit 10 375 per caz 1 10 375 Total 9 22 475 – 23 475





Tabelul 3

Profilul anual al costurilor monetare ale opțiunii recomandate - (mil. GBP) prețuri constante

A0 A1 A2 A3 A4 A5 A6 A7 A8 A9 Costul tranziției ZERO ZERO ZERO ZERO ZERO ZERO ZERO ZERO ZERO ZERO Costuri anuale recurente – cea mai bună estimare 0,022975 0,022975 0,022975 0,022975 0,022975 0,022975 0,022975 0,022975 0,022975 0,022975 scăzută 0,022475 0,022975 0,022975 0,022975 0,022975 0,022975 0,022975 0,022975 0,022975 0,022975 ridicată 0,023475 0,022975 0,022975 0,022975 0,022975 0,022975 0,022975 0,022975 0,022975 0,022975 Totalul valorii actualizate a costurilor anuale (*1): 0,2 mil. GBP

7.10 Beneficiile opțiunii recomandate

7.10.1 Excluderea uneltelor de fund tractate din zona interzisă propusă ar împiedica utilizarea uneltelor de fund tractate peste formațiunea recifală pe substrat stâncos și ar conduce la următoarele beneficii:

— beneficii de mediu, datorită menținerii habitatelor recifului pe substrat stâncos.

Beneficiile de mediu sunt descrise în prezenta drept beneficii nemonetizate.

7.11 Beneficiile de mediu

7.11.1 Din punct de vedere biologic, recifele pe substrat stâncos din cadrul sitului de importanță comunitară sunt unele dintre cele mai diverse din Regatul Unit, ele jucând un rol important în sprijinirea unor specii considerate rare sau care apar la limita răspândirii lor biogeografice. Deși recifele individuale sunt relativ mici (atât la nivel național, cât și la nivel local), ele sunt diverse din punct de vedere ecologic și, datorită dimensiunii lor, reprezintă o arie importantă la nivel local a habitatului recifal marin, scufundat în permanență (35).

7.11.2 Situl de importanță comunitară cuprinde două zone recifale principale, care sunt formate aproape în întregime din granit (Axelsson & Dewey, 2011; Birchenough et al., 2008); o zonă de recif în apropierea coastei (partea Land’s End a SIC – subformațiunea recifală verticală de coastă și o zonă de recif vertical mai în larg, în formă de mare semilună arcuită, care este aproximativ aliniată cu linia de coastă (partea Cape Bank a SIC – subformațiunea recifală verticală din larg). Reciful vertical offshore va fi gestionat de MMO. Zona este un ansamblu dominat de varec, briozoare și grupuri de gazon hidroid, precum și zonele populate de echinoderme și de coralul Ross Pentapora fascialis, de echinodermele Echinus esculentus și de buretele perforator de stâncă Cliona celata (Birchenough et al., 2008a). Mișcarea apei prin curenți și acțiunea valurilor încurajează, de asemenea, creșteri dense de bureți, ascidii, anemone și corali moi (Irving, 1996) (36).

7.11.3 Recifele oferă totodată protecție coastei, într-o anumită măsură și sunt zone importante pentru circulația nutrienților, fixarea carbonului și a azotului, precum și pentru stabilizarea sedimentelor.

7.11.4 Un habitat recifal protejat este un refugiu natural pentru crearea de populații de specii vizate și care fac obiectul capturilor accidentale.

7.11.5 Beneficiile deciziei constau în obținerea unei protecții adecvate și păstrarea caracteristicilor ecologice, care pot conduce, eventual, la o abundență mai mare a biodiversității în comparație cu restul locurilor de pescuit.

7.11.6 Beneficiile de mediu ale introducerii deciziei vor fi semnificative, întrucât aceasta va proteja formațiunile recifale pe substrat stâncos din sit de uneltele de pescuit de fund tractate. Aceasta va contribui la atingerea obiectivului de conservare vizând „menținerea”. Decizia va avea un efect benefic suplimentar asupra altor formațiuni din SIC, iar interzicerea recomandată va aduce un beneficiu global pentru habitatul recifului, fapt care ar putea promova practicarea cu mai mare preponderență a activităților recreative în zonă, cum ar fi scufundările sau pescuitul sportiv, în beneficiul economiei locale.

7.12 Beneficii socio-economice

7.12.1 E posibil ca menținerea în starea actuală a formațiunii și a habitatului recifului pe substrat stâncos să crească atractivitatea pentru persoanele care practică activități de agrement, cum ar fi scafandrii și pescarii (S.E.Rees et al, 2013 (37); D.R. Chae et al, 2012 (38)). De asemenea, aceasta ar putea conduce la dezvoltarea turismului în zonă și, prin urmare, la o creștere a cheltuielilor în beneficiul companiilor locale (SERees et al, 2013).

7.12.2 Punerea în aplicare a unei gestionări pe zone, în locul închiderii întregului sit, limitează deplasarea navelor care utilizează unelte de fund tractate.

7.13 Distribuirea costurilor și a beneficiilor

7.13.1 Distribuirea costurilor sociale și economice se realizează predominant la nivel local britanic, francez și belgian (cu excepția costurilor de executare), cu beneficii globale de mediu care acoperă o arie mai largă și care au mai degrabă un impact național.

Anexa A: Note privind extragerea de date statistice referitoare la activitățile de pescuit din Regatul Unit și tabelele corespunzătoare

Website-ul MMO (39) oferă detalii privind tabelele de date care rezumă activitatea raportată în dreptunghiurile ICES care acoperă zone detaliate definite ca zone ale sitului marin european.

Acest nivel de detaliu reflectă cel mai bun nivel de detaliere disponibil în cadrul datelor raportate aflate la dispoziția administrațiilor britanice din domeniul pescuitului.

Datele respective oferă informații cu privire la cantitatea și valoarea debarcărilor din dreptunghiurile care acoperă zonele, împreună cu detalii privind navele, uneltele utilizate și speciile capturate.

În plus față de datele privind activitatea de pescuit, navele cu lungimea de peste 15 metri își raportează poziția exactă la fiecare 2 ore, în cadrul sistemului britanic de monitorizare a navelor prin satelit.

Pentru navele de peste 15 metri, a fost posibil să se combine datele spațiale relativ imprecise din sistemele de raportare a activității cu rapoartele detaliate privind poziția ale sistemelor VMS pentru a permite o mai bună estimarea a activității de pescuit. Remanierea detaliată a datelor privind activitatea permite estimarea activității în zonele detaliate ale sitului marin european pentru nave de peste 15 metri.

Atunci când sunt disponibile, aceste informații sunt prezentate în tabelele de date, alături de activitatea de ansamblu în dreptunghiurile ICES, pentru navele de peste 15 metri; raportul între cele două seturi de date a fost ulterior aplicat la datele pentru nave cu lungimi diferite, pentru a oferi estimări aproximative ale activității navelor cu o lungime totală mai mică de 15 metri în zona interzisă propusă.

Vă rugăm să observați că zona interzisă propusă este situată în apele de coastă, prin urmare, utilizarea proporției activității desfășurate de navele de peste 15 metri în zonele respective pentru a estima activitatea altor nave britanice ar putea fi inexactă, întrucât navele mai mari au tendința să pescuiască mai în larg decât celelalte, mai ales navele de peste 10 metri.

Datele sunt evidențiate în culoarea gri în tabele pentru a sublinia faptul că este vorba de estimări și că ele ar trebui să fie utilizate cu precauție.

Urmează o listă a zonelor de coastă ale sitului marin european care fac obiectul prezentei analize – unele dreptunghiuri acoperă mai mult de o zonă – acestea sunt evidențiate în culoarea galben.

Suprapunerea înseamnă că acoperirea potențială totală a zonelor interzise propuse nu poate fi estimată prin însumarea analizelor pentru fiecare zonă individuală. Tabelul de mai jos cuprinde detalii cu privire la proporția din activitatea globală în dreptunghiurile ICES aferente pentru fiecare zonă interzisă propusă care se referă la navele de peste 15 metri (pentru navele respective, sunt disponibile date detaliate obținute prin satelit).

Prin urmare, pentru navele cu un procent ridicat de acoperire a siturilor marine europene, estimările privind activitatea navelor cu alte lungimi pe baza activității conexe a SME pot fi mai fiabile decât pentru siturile cu un procent scăzut de acoperire.

Anexa B: Note privind datele statistice referitoare la activitățile de pescuit din afara Regatului Unit

Aceste tabele sunt extrase de date de debarcare raportate de către statele membre grupului de lucru privind regimurile efortului de pescuit al Comitetului științific, tehnic și economic pentru pescuit (CSTEP).

Ca parte a activităților acestui grup, sunt compilate o serie de seturi de date, inclusiv date detaliate per stat membru privind debarcările de specii pentru fiecare dreptunghi ICES, cu grupurile de nave asociate.

Acest set de date este elaborat pentru a satisface nevoile CSTEP și, ca atare, a trebuit prelucrat cu deosebită atenție pentru a se evita dubla contabilizare a datelor de activitate. El provine de pe site-ul CSTEP (40).

Sumele recapitulative au fost comparate cu activitatea înregistrată pe sistemul FIDES al UE pentru anumite stocuri de cote, pentru a